**Vyhodnotenie turnajov z 21.4.2018 Pohronský Ruskov**

**6. ročník šachových turnajov v Pohronskom Ruskove** z príležitosti založenia OŠKA

Obecného Šachového Klubu Amatérov skončil úspešne.

Súťažilo sa v dvoch turnajoch losovaných Švajčiarskym systémom s tempom 2 x 15 minút, 7 kôl. Zúčastnilo sa ho spolu 31 hráčov.

**„Putovná cena starostu obce“** sa hrala v kategórii dospelí a juniori spolu.

Nastúpilo 17 hráčov z desiatich šachových klubov a obcí. Dospelí štrnásť a traja juniori. Z najväčšej diaľky pricestoval Karol Hollý, a to až z Kremnice.

V tomto roku na prvom mieste skončil **Balázs András** (HUN Nyergesújfalu Városi Sportegyesület), ktorý na Slovensku hrá za ŠK Kamenný Most. Získal 6,5 bodu. Jeho meno je zapísané na listine víťazov. Evidujeme zatiaľ štyroch víťazov, keďže Baláž András zo ŠK Kamenný Most vyhral už tretíkrát za šesť rokov. Druhý skončil **Berek Géza** ŠK Bátorove Kosihy, získal 6 bodov a tretí **Petráš Karol** ŠK Šurany, získal 5 bodov.

Juniori skončili v poradí **Balogh Filip** 3 body ŠK Bašta Nové Zámky, **Tóth Mátyás** 3 body OŠKA Pohronský Ruskov a **Baloghová Simona** 1 bod ŠK Bašta Nové Zámky.

Na "**Festival mladých šachistov**" nastúpilo 14 mladých hráčov do 14 rokov zo šiestich šachových klubov alebo základných škôl. Turnaj sa hral v rámci celoštátnej série GPX turnajov so zápočtom bodov pre hráčov. Z najväčšej diaľky pricestoval Graus Oliver z Banskej Bystrice.

V celkovom poradí zvíťazil **Gyoni Gergely** ŠK Pribeta získal 6,5 bodov. Druhý skončil **Palugyai Bence** ŠK Pribeta získal 5,5 bodov a na treťom mieste skončil **Graus Oliver** z Junior CVČ Banská Bystrica, získal 5 bodov.

Najmladší bol 7 ročný **Raj Krisztián** z ZŠ VJM Želiezovce. Skončil na 12. mieste s 2 bodmi.

Súťaž jednotlivcov "**Mat pešiakom**" vyhral **Petráš Karol** a cenu "Zrod šachu" od Badanoriho zobral (spolu aj osvedčením, so zápisom postavenia a posledných ťahov) do Šurian.

**Najúspešnejšími domácimi hráčmi** sa stali:

* v kategórii dospelý **Szobi Szabolcs** skončil na peknom siedmom mieste so 4 bodmi,
* v kategórii mládež **Benefi Zoltán** skončil na ôsmom mieste s 3 bodmi.

Získali cenu – časopis „**magyar Sakkvilág**“, ktorý sme získali ako sponzorský dar od vydavateľa. Aj touto cestou im ďakujeme. **www.sakkvilag.hu**

Súťaž bola spestrená ukážkou hier **hexašach, CHESS 960** a**SHOGI** (japonský šach).

Tieto tri klasické šachové hry tvoria základ nového plánovaného turnaja **CHESSTRIATHLON**.

Priebeh súťaže rozhodovali a riadili : Ján Machník v hracej miestnosti a Matyó Ladislav pri počítači z Pohronského Ruskova. Pre súťažiacich bola pripravená voda, káva a občerstvenie.

Prvým trom výhercom (dospelým, juniorom, mládeži v kategórii do 8, 11 a 14 rokov) ceny odovzdal Matyó Ladislav predseda športovej a kultúrnej komisie pri obecnom zastupiteľstve obce.

Podrobnosti o turnajoch sú uvedené na:

http://chess-results.com/tnr348353.aspx?lan=4

http://chess-results.com/tnr348352.aspx?lan=4

zápis vyhotovil:

dňa: 22.4.2018 Machník Ján predseda OŠKA Pohronský Ruskov